****

**Εικόνα που περιέχει κείμενο

Περιγραφή που δημιουργήθηκε αυτόματα****Εικόνα που περιέχει κείμενο

Περιγραφή που δημιουργήθηκε αυτόματα**

Αθήνα, 21 Φεβρουαρίου 2022

# Για τα ημερήσια και κυριακάτικα φύλλα και τα εβδομαδιαία περιοδικά,

# τους ραδιοτηλεοπτικούς σταθμούς και τα ηλεκτρονικά μέσα ενημέρωσης

**Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής**

**στο Μέγαρο Μουσικής Αθηνών**

**Ομιλία του Φίλιππου Τσαλαχούρη**

«**καταρκυθμεύω**»  
 **Ανάπτυξη ενός συλλογισμού για τη νέα ελληνικότητα   
στη μουσική και στη σχέση της με την νέα λογοτεχνία**

|  |  |
| --- | --- |
| Εικόνα που περιέχει κείμενο  Περιγραφή που δημιουργήθηκε αυτόματα | Εικόνα που περιέχει κείμενο, εσωτερικό, άτομο, άνδρας  Περιγραφή που δημιουργήθηκε αυτόματα |

Ο συνθέτης και Διευθυντής των Μουσικών Σχολών του Ωδείου Αθηνών **Φίλιππος Τσαλαχούρης** επέλεξε τη λέξη «καταρκυθμεύω» για να αναπτύξει σκέψεις που αφορούν στη σχέση της σύγχρονης μουσικής δημιουργίας με τη σύγχρονη ποίηση, σε μια ιδιαίτερη βραδιά που διοργανώνει η Μουσική Βιβλιοθήκη «Λίλιαν Βουδούρη» την **Τρίτη 1 Μαρτίου στις 19.00.** Η ομιλία θα πλαισιωθεί από την παρουσίαση μιας σειράς **λιντ για φωνή και πιάνο του Φίλιππου Τσαλαχούρη** σε ποίηση των σημαντικών ποιητών εν ζωή **Διονύση Καψάλη, Γιάννη Μεταξά, Τίτου Πατρίκιου, Γιώργου Ψάλτη και Χάρη Ιωσήφ.**

«καταρκυθμεύω»: Ο Ελύτης δημιούργησε αυτή την ηχητική λέξη χωρίς να παραθέτει το τι σημαίνει και την συμπεριέλαβε στην συλλογή του *«Τα Ελεγεία της Οξώπετρας»* με την τόλμη του ποιητή που δημιουργεί κάτι από το τίποτε, που προτείνει έναν δρόμο.

Η μουσική διαχρονικά δεν εμπνεόταν απλώς από την ποίηση. Στις περισσότερες ιστορικές περιόδους της νεοελληνικής ιστορίας η ποίηση υπήρξε η αφετηρία, ο ιδεολογικός και αισθητικός δρόμος, η ίδια η μουσική. Μήπως αυτές οι δύο τέχνες έχουν αποκοπεί και ακολουθούν ανεξάρτητες, παράλληλες διαδρομές; Πόσο γνωρίζουν οι δημιουργοί της τέχνης της ποίησης τους σύγχρονους συνθέτες και το αντίστροφο;

Αυτό είναι το θέμα της ομιλίας που θα κλείσει με το μουσικό μέρος που έχουν αναλάβει σπουδαστές του Ωδείου Αθηνών  με την καθοδήγηση στο πιάνο της καθηγήτριας του Ωδείου Αθηνών **Βικτωρίας Κιαζίμη.**

Τραγουδούν: **Πάρις Δημάτσας** (τάξη Ιουλίας Τρούσα)

**Κωνσταντίνα Κομνηνού** (τάξη Βαγγέλη Χατζησήμου)

**Κάριν Σαντμάιερ** (τάξη Ιουλίας Τρούσα)

**Ειρήνη Πετροπούλου** (τάξη Μυρσίνης Μαργαρίτη) 

**Περσεφόνη Μαρτάκου**,βιολοντσέλο (τάξη Έλλης Φιλίππου)

**Τρίτη 1 Μαρτίου, 19:00**

**ΑΙΘΟΥΣΑ ΔΙΔΑΣΚΑΛΙΑΣ**

Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής, στο Μέγαρο Μουσικής Αθηνών

ΕΛΕΥΘΕΡΗ ΕΙΣΟΔΟΣ ΜΕ ΔΕΛΤΙΑ ΠΡΟΤΕΡΑΙΟΤΗΤΑΣ ΚΑΤΟΠΙΝ ΗΛΕΚΤΡΟΝΙΚΗΣ ΚΡΑΤΗΣΗΣ ΣΤΟ

<https://www.eventbrite.com/e/262460064117>

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ

ΕΥΧΑΡΙΣΤΟΥΜΕ  
Πληροφορίες για αυτό το δελτίο: Μαριάννα Αναστασίου 210 7282771

Χορηγοί επικοινωνίας: ΕΡΤ, Cosmote Tv, Tρίτο πρόγραμμα, Αθήνα 9.84, Στο Κόκκινο, monopoli.gr, art&life.gr, deBop, Days of Art, infowoman

****